Nordheimsdalen naturreservat

Nordheimsdalen naturreservat er et område på rundt 13 km² og ligger i Aurland og Lærdal kommune i Vestland fylke. Skogsområdet, med alt plante- og dyreliv, ble fredet i 17. desember 1999.

Dalen er en hengedal som ble formet i siste istid. Området inneholder skog fra fjord til fjell og har et stort mangfold av ulike furuskogstyper som til dels har urskogpreg. Skogen har vært brukt til oppføring av bygninger lokalt. Det finnes en rekke spor etter tømmerdriften i område, som vegen opp fra kaien. Område har også vært benyttet til beiting og stølsdrift på Øygarden og Nordheimsdalen. Området ligger i tilknytning til Nærøyfjorden og ble oppført på Unescos verdensarvliste som del av Vestnorsk fjordlandskap i 2005. 

 Referanser 

Eksterne lenker
 Nøræyfjorden verneområdestyre
 Forskrift om freding av Nordheimsdalen som naturreservat, Aurland kommune, Sogn og Fjordane.

Kategori:Naturreservater i Vestland
Kategori:Verdensarven i Norge
Kategori:Verneområder opprettet i 1999
Kategori:Verneområder i Aurland
Kategori:Verneområder i Lærdal